CELEX: 32020R1419
Language: lv
Date: 2020-10-07 00:00:00
Title: Komisijas Regula (ES) 2020/1419 (2020. gada 7. oktobris), ar ko attiecībā uz askorbīnskābes (E 300) un citronskābes (E 330) izmantošanu uz tālākai apstrādei paredzētiem baltajiem dārzeņiem groza Eiropas Parlamenta un Padomes Regulas (EK) Nr. 1333/2008 II pielikumu (Dokuments attiecas uz EEZ)

8.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 326/11
               
            
         KOMISIJAS REGULA (ES) 2020/1419
         (2020. gada 7. oktobris),
         ar ko attiecībā uz askorbīnskābes (E 300) un citronskābes (E 330) izmantošanu uz tālākai apstrādei paredzētiem baltajiem dārzeņiem groza Eiropas Parlamenta un Padomes Regulas (EK) Nr. 1333/2008 II pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 10. panta 3. punktu,
         tā kā:
         
                     (1)
                  
                  
                     Regulas (EK) Nr. 1333/2008 II pielikumā ir noteikts Savienības atļauto pārtikas piedevu saraksts un to lietošanas nosacījumi.
                  
               
                     (2)
                  
                  
                     Minēto sarakstu pēc Komisijas iniciatīvas vai pēc pieteikuma saņemšanas var atjaunināt saskaņā ar Eiropas Parlamenta un Padomes Regulas (EK) Nr. 1331/2008 (2) 3. panta 1. punktā minēto vienoto procedūru.
                  
               
                     (3)
                  
                  
                     Saskaņā ar Regulas (EK) Nr. 1333/2008 II pielikumu askorbīnskābi (E 300) un citronskābi (E 330) patlaban ir atļauts izmantot par pārtikas piedevu plašā pārtikas produktu klāstā.
                  
               
                     (4)
                  
                  
                     2018. gada 17. decembrī Komisija saņēma pieteikumu, kurā tika lūgts grozīt askorbīnskābes (E 300) un citronskābes (E 330) lietošanas nosacījumus pārtikas kategorijā 04.1.2. “Mizoti, sagriezti un sasmalcināti augļi un dārzeņi”, lai atļautu šo vielu izmantošanu uz baltajiem dārzeņiem, kurus, pirms tos lieto galapatērētājs, paredzēts apstrādāt tālāk, tai skaitā termiski, piemēram, grauzdēt, tvaicēt vai grilēt.
                  
               
                     (5)
                  
                  
                     Ja baltie dārzeņi tiek sašķēlēti, sagriezti, sakapāti vai sagriezti kubiņos, tiem raksturīga fermentatīva brūnēšana, jo pēc šūnu sadalīšanas no audiem atbrīvojas enzīmi, jo īpaši polifenola oksidāzes. Fermentatīvo brūnēšanu var kontrolēt, uz pāris minūtēm iemērcot dārzeņus ūdens šķīdumā, kas satur askorbīnskābi (E 300) un citronskābi (E 330) ne vairāk kā 1 % koncentrācijā. No pieteikuma izriet, ka ierosinātā šo piedevu izmantošana par antioksidantiem uz neapstrādātiem dārzeņiem, kurus pirms patēriņa paredzēts apstrādāt tālāk, tai skaitā termiski, samazina pārtikas izšķērdēšanu, jo paaugstinās kopējā pārtikas kvalitāte un līdz pat piecām dienām paildzinās apstrādāto dārzeņu glabāšanas laiks.
                  
               
                     (6)
                  
                  
                     Saskaņā ar Regulas (EK) Nr. 1331/2008 3. panta 2. punktu Komisijai, lai atjauninātu Savienības atļauto pārtikas piedevu sarakstu, kas noteikts Regulas (EK) Nr. 1333/2008 II pielikumā, ir jālūdz Eiropas Pārtikas nekaitīguma iestādes (“Iestāde”) atzinums, izņemot gadījumus, kad attiecīgais atjauninājums nevarētu ietekmēt cilvēka veselību.
                  
               
                     (7)
                  
                  
                     2015. gada 6. maijā Iestāde publicēja zinātnisku atzinumu, kurā cita starpā atkārtoti tika izvērtēts askorbīnskābes (E 300) kā pārtikas piedevas drošums. Iestāde secināja, ka askorbīnskābes (E 300) lietošana par pārtikas piedevu norādītajos lietošanas veidos un daudzumos nerada bažas par drošumu un ka askorbīnskābei un tās sāļiem nav nepieciešams noteikt skaitlisku pieņemamo diennakts devu (“PDD”). Šāds secinājums nozīmē, ka viela rada minimālas bažas par drošumu un ir pieejama ticama informācija gan par eksponētību, gan toksicitāti, turklāt varbūtība, ka, lietota devās, kas neizjauc uzturvērtības līdzsvaru dzīvniekiem, viela nelabvēlīgi ietekmēs cilvēka veselību, ir maza (3).
                  
               
                     (8)
                  
                  
                     Citronskābes (E 330) drošumu 1990. gadā izvērtēja Pārtikas zinātniskā komiteja, un tās PDD noteica kā “nav norādīta” (4). Formulējumu “nav norādīta” lieto tad, ja, pamatojoties uz pieejamiem toksikoloģiskajiem, bioķīmiskajiem un klīniskajiem datiem, vielas kopējā diennakts deva, kuru veido vielas dabiskā klātbūtne un tās lietošana pārtikā tādā daudzumā, kāds nepieciešams vēlamā tehnoloģiskā rezultāta sasniegšanai, nerada veselības apdraudējumu. Kamēr citronskābe (E 330) nav atkārtoti izvērtēta saskaņā ar Komisijas Regulā (ES) Nr. 257/2010 (5) noteikto pārtikas piedevu atkārtotas novērtēšanas programmu, Komisija uzskata, ka iepriekš minētais drošuma izvērtējums joprojām ir derīgs pamats tās lēmumam to pašu iemeKastanu72Svecuslu dēļ, kuru dēļ tā, pamatojoties uz minētās regulas 5. apsvērumā minētajiem kritērijiem, uzskatīja, ka citronskābe (E 330) rada minimālas bažas un tās atkārtota novērtēšana nav augsta prioritāte.
                  
               
                     (9)
                  
                  
                     Nav paredzams, ka askorbīnskābes (E 300) un citronskābes (E 330) izmantošana par antioksidantiem uz fasētiem baltajiem dārzeņiem, kurus pirms patēriņa paredzēts tālāk apstrādāt, tai skaitā termiski, varētu ietekmēt cilvēku veselību, tāpēc Iestādes atzinumu lūgt nav nepieciešams.
                  
               
                     (10)
                  
                  
                     Tāpēc Regulas (EK) Nr. 1333/2008 II pielikums būtu attiecīgi jāgroza.
                  
               
                     (11)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1333/2008 II pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 7. oktobrī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 354, 31.12.2008., 16. lpp.
         
         
            (2)  Eiropas Parlamenta un Padomes Regula (EK) Nr. 1331/2008 (2008. gada 16. decembris), ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
         
            (3)  EFSA Journal 2014;12(6):3697.
         
            (4)  Pārtikas zinātniskās komitejas ziņojumi, 25. izdevums, 1991. g., 13. lpp. (https://ec.europa.eu/food/sites/food/files/safety/docs/sci-com_scf_reports_25.pdf).
         
            (5)  Komisijas Regula (ES) Nr. 257/2010 (2010. gada 25. marts), ar ko izveido programmu, lai atkārtoti novērtētu pārtikas piedevas, kas atļautas saskaņā ar Eiropas Parlamenta un Padomes Regulu (EK) Nr. 1333/2008 par pārtikas piedevām (OV L 80, 26.3.2010., 19. lpp.).
      
      
         
            PIELIKUMS
            Regulas (EK) Nr. 1333/2008 II pielikuma E daļu groza šādi:
            
               1)   
               pārtikas kategorijā 04.1.2. “Mizoti, sagriezti un sasmalcināti augļi un dārzeņi” ierakstu par askorbīnskābi (E 300) aizstāj ar šādu:
               
                            
                        
                        
                           “E 300
                        
                        
                           Askorbīnskābe
                        
                        
                           
                              quantum satis
                           
                        
                        
                            
                        
                        
                           Tikai uz patēriņam gataviem fasētiem, atdzesētiem, neapstrādātiem augļiem un dārzeņiem, uz fasētiem, neapstrādātiem un mizotiem kartupeļiem un uz fasētiem baltajiem dārzeņiem, kurus pirms patēriņa paredzēts tālāk apstrādāt, tai skaitā termiski.”
                        
                     
            
               2)   
               pārtikas kategorijā 04.1.2. “Mizoti, sagriezti un sasmalcināti augļi un dārzeņi” ierakstu par citronskābi (E 330) aizstāj ar šādu:
               
                            
                        
                        
                           “E 330
                        
                        
                           Citronskābe
                        
                        
                           
                              quantum satis
                           
                        
                        
                            
                        
                        
                           Tikai uz patēriņam gataviem fasētiem, atdzesētiem, neapstrādātiem augļiem un dārzeņiem, uz fasētiem, neapstrādātiem un mizotiem kartupeļiem un uz fasētiem baltajiem dārzeņiem, kurus pirms patēriņa paredzēts tālāk apstrādāt, tai skaitā termiski.”